
       REPUBLIKA HRVATSKA
 OSJEČKO-BARANJSKA ŽUPANIJA
   	OPĆINA POPOVAC
Općinsko vijeće 

KLASA:  
URBROJ: 
Popovac, 

	Na temelju članka 95. Zakona o komunalnom gospodarstvu („Narodne novine“ broj: 38/18, 110/18, 32/20 i 145/24) i članka 30. Statuta Općine Popovac („Službeni glasnik“ br. 1/20, 3/21), Općinsko vijeće Općine Popovac na svojoj ___.sjednici, održanoj dana _____.godine, donijelo je	
         ODLUKU
         o izmjenama Odluke o komunalnoj naknadi

Članak 1.
Ovom Odlukom mijenjaju se odredbe Odluke o komunalnoj naknadi („Službeni glasnik Općine Popovac“, broj 3/19).
				          Članak 2.  
Članak 8. mijenja se i glasi:
				         „Članak 8.
Ovisno o vrsti nekretnine i djelatnosti koja se obavlja utvrđuje se koeficijent namjene nekretnina (kn) za:
1.stambeni prostor 1,00
2.stambeni i poslovni prostor koji koriste neprofitne udruge građana 1,00
3.garažni prostor 1,00
4.poslovni prostor koji služi za proizvodne djelatnosti: 2,50
5.poslovni prostor koji služi za djelatnosti koje nisu proizvodne: trgovine, ugostiteljski objekti,   uredi, skladišta, silosi i sl. 2,50
5.1. Poslovni prostori u kojima se ne obavlja nikakva djelatnost 
5.1.1.poslovni prostori u kojima se ne obavlja djelatnost, a nalaze se u sklopu stambenog objekta (isti objekt) 1,00
5.1.2.poslovni prostori u kojima se ne obavlja djelatnost, a radi se o samostojećim objektima 2,50
6. građevinsko zemljište koje služi obavljanju poslovne djelatnosti 10% koeficijenta namjene koji je određen za poslovni prostor 
7.neizgrađeno građevinsko zemljište 0,25.

Za poslovni prostor i građevinsko zemljište koje služi obavljanju poslovne djelatnosti, kad se poslovna djelatnost ne obavlja više od šest mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor odnosno za neizgrađeno građevinsko zemljište.
Kod utvrđivanja površine neizgrađenog građevinskog zemljišta za obračun komunalne naknade, za zemljište – katastarsku česticu, koja je površinski veća od 800,00 m2, komunalna naknada obračunat će se na površinu od 800,00 m2, a kod zemljišta – katastarskih čestica s manjom površinom, uzet će se u obzir njena stvarna veličina“.
Članak 3.
Ova Odluka o izmjenama Odluke stupa na snagu osmog dana od dana objave u Službenom glasniku Općine Popovac.

